Ndume ya tunzura akan lamarin kara harajin kayayyaki ▷ Legit.ng
Ndume ya tunzura akan lamarin kara harajin kayayyaki
12 days ago 2106 views by Aisha Musa
Tsohon Shugaban masu rinjaye a majalisar dattawa, Ali Ndume, a ranar Alhamis, 3 ga watan Oktoba, ya bukaci gwamnatin tarayya da ta ajiye shirinta na kara harajin kayayyaki daga kaso biyar cikin dari zuwa 7.2%. A cewar shi, shirin zai fi shafar talakawa.
Yayi magana tare manema labarai na fadar Shugaban kasa bayan wata ganawar sirri tare mataimakin shugaban kasa Yemi Osinbajo, a fadar Shugaban kasa, Abuja.
Sanata Ndume ya ce idan har gwamnati ta aiwatar da karin harajin kaya, toh kuwa talaka ne zai shiga halin ni-'ya-su ta yadda farashin komai a kasuwa zai daga kama daga farashin mai da magani da mota da abinci.
Sai dai kuma Ndume ya goyi bayan kara harajin masu amfani da waya.
A cewar Ndume, mutane kusan miliyan 60 ne suke amfani da waya a Najeriya wanda a ganinsa, wannan ce hanya mafi sauki da gwamnati za ta tara kudade.
KU KARANTA KUMA: Wulakanta Qur’ani: Gwamnatin Zamfara ta yi kira ga azumin kwana 3
A wani lamarin kuma, mun ji cewa hukumar kididdigan Najeriya ta bayyana cewa kashi 80 na mutuwan yara yan kasa da shekaru biyar da haihuwa a Arewa yake faruwa.
Allah mai iko: Wani Kirista da yake zuwa Masallacin Juma'a yana shiryawa masallata takalmansu sannan yayi musu gadi